Unto Kivelä

Unto Ilmari Kivelä (16. toukokuuta 1925 Karttula – 7. syyskuuta 2016 Iisalmi) oli suomalainen päätoimittaja.Aapeli ja muita tuttavia - Pohjoissavolaisen kaunokirjallisuuden bibliografia : Unto KiveläUnto Kivelä on poissa, Iisalmen Sanomat 8.9.2016 

Kivelän vanhemmat olivat pienviljelijä Oskari Kivelä ja Hilja Elina Kokkonen. Hän kävi Suomen Nuoriso-opiston 1952–1953 ja opiskeli Yhteiskunnallisessa korkeakoulussa Helsingissä 1958–1960. Kivelä oli Iisalmen Sanomien päätoimittajana vuosina 1963–1985.Lehtimies toivoo paperiversion säilyvän, Iisalmen Sanomat 13.5.2015  Kivelä siirtyi eläkkeelle vuonna 1985, mutta jatkoi pakinointia Iisalmen Sanomissa vielä vuoden 2000 alkuun. Hän toimi Iisalmen kaupunginvaltuustossa ja Iisalmen seurakunnan kirkkoneuvostossa. Aatteiltaan Kivelä noudatti alkiolaista ideologiaa ja maaseutuhenkistä elämänkatsomusta. Suomen Leijonan ritarimerkin Kivelä sai vuonna 2004.

Vuonna 2001 Kivelälle myönnettiin opetusministeriön ylimääräinen sanomalehtimieseläke.

 Teoksia 
 Ilmarina. Pakinoita vv. 1963-1985. IS-yhtymä, Iisalmi 1985

 Lähteet 

Luokka:Suomalaiset päätoimittajat
Luokka:Pakinoitsijat
Luokka:Vuonna 1925 syntyneet
Luokka:Vuonna 2016 kuolleet